OBRAZAC IZVJEŠĆA O PROVEDENOM SAVJETOVANJU

|  |
| --- |
|  **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| **Naziv akta/dokumenta za koji je provedeno savjetovanje:** | Nacrt Odluke o komunalnom redu |
| **Naziv tijela nadležnog za izradu nacrta / provedbu savjetovanja** | GRAD DUBROVNIKUpravni odjel za komunalne djelatnosti i mjesnu samoupravu |
| **Cilj i glavne teme savjetovanja** | Uključivanje zainteresirane javnosti te dobivanje povratnih informacija i prijedloga na predložene odredbe nacrta Odluke o komunalnom redu. |
| **Objava dokumenta za savjetovanje** | Poveznica na objavljeno savjetovanje <https://www.dubrovnik.hr/savjetovanje-s-javnoscu> |
| **Razdoblje provedbe savjetovanja** | Internetsko savjetovanje sa zainteresiranom javnošću provedeno je u razdoblju od 22. svibnja 2020. do 22. lipnja 2020. |
| **Pregled osnovnih pokazatelja uključenosti savjetovanja s javnošću** | U postupku javnog savjetovanja pristiglo je ukupno 4 prijedloga od strane 5 sudionika.Obzirom na sudionike od ukupnog broja, u savjetovanju s javnošću, sudjelovao je 1 mjesni odbor, 1 udruga, 3 fizičke osobe. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi prijedlog/mišljenje/ primjedba, te načelni prijedlog/Mišljenje/ primjedba na nacrt Odluke | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| 1. | Mjesni odbor Lopud  | Primjedbe na pojedinačne odredbe (članke) nacrta Odluke o komunalnom redu | ČL. 162. (vezano za prometovanje otokom Lopudom)*Članak 162.* *U pješačkoj zoni otoka Lopuda prometovanje Obalom Iva Kuljevana ( u nastavku teksta:* ***Zona I****) u razdoblju od 1. lipnja do 30. rujna svake godine odobrava se, kako slijedi:** *za potrebe opskrbe domaćinstava (robnih, kućanskih i dr. potrepština), prodavaonica i ugostiteljskih objekata, odobrava se prometovanje moto kultivatorima s priključnim vozilom, traktorima, elektrovučnim prijevoznim sredstvima s ili bez priključnog vozila, golf vozilima s priključkom ili bez priključka (u nastavku teksta:* ***vozila****), 30 minuta prije i 30 minuta poslije dolaska brodske/trajektne linije svakim danom, osim blagdana i praznika;*
* *odobrava se vožnja tehnički ispravnog bicikla za osobne potrebe 30 minuta prije i 30 minuta poslije brodske/trajektne linije;*
* *odobrava se vožnja bicikla za obavljanje poslova (liječnik i poštar);*
* *za potrebe prijevoza bolesne, teže pokretne invalidne osobe odobrava se prometovanje 30 min prije i 30 minuta poslije brodske/trajektne linije;*
* *za potrebe odvoza otpada i nabavu plina odobrava se prometovanje vozila u vremenskom razdoblju od pola sata prije i pola sata nakon dolaska broda za odvoz otpada.*

*Korisnici vozila i bicikla koji prometuju Obalom Iva Kuljevana dužni su prilagoditi brzinu kretanju pješaka.**Članak 162. a.**U dijelu otoka Lopuda od vatrogasne postaje (u nastavku teksta:* ***Zona II****) u razdoblju od 1. lipnja do 30. rujna svake godine odobrava se kako slijedi:** *za dodatne potrebe kućanstava i ugostiteljskih objekata odobrava se prometovanje vozilima svakim danom u vremenu od 10:00 sati do 24:00 sata;*
* *za potrebe odvoza otpada i nabavu plina odobrava se prometovanje vozilima u vremenskom razdoblju od pola sata prije i pola sata nakon dolaska broda za odvoz otpada;*
* *za osobne potrebe odobrava se prometovanje vozilima svakim danom u vremenu od 07:00 sati do 24:00 sata;*
* *odobrava se vožnja tehnički ispravnih bicikla u komercijalne svrhe u vremenu od 07:00 sati do 24:00 sati*
* *za potrebe prijevoza putnika odobrava se prometovanje vozilima koja ispunjavaju tehničke uvjete i posjeduju sve potrebne dozvole za siguran prijevoz putnika sukladno važećem Zakonu o sigurnosti prometa na cestama.*
* *U ulici od Šunja, odnosno između Obale Iva Kuljevana i vatrogasne stanice vrijede pravila Zone I.*

*Tijekom čitave godine u slučaju intervencije ili vježbe dozvoljen je promet na području cijelog otoka Lopuda vozilima vatrogasaca i hitne pomoći.* *Članak 162. b.**Vozilima za prijevoz građevinskog materijala, traktorima i radnim strojevima tijekom sezone zabranjeno je prometovanje cijelim otokom, a izvan sezone zabranjeno je prometovanje vozilima nosivosti preko 2 tone.**Osobnim automobilima zabranjeno je prometovanje cijelim otokom Lopudom.**U periodu od 1. listopada tekuće godine do 31. svibnja sljedeće godine je prometovanje u Zoni I i Zoni II dozvoljeno u vremenu od 00:00 do 24:00 sata.**Članak. 162. c.**Za sva vozila i bicikle potrebno je ishoditi dozvolu za prometovanje (ZONOM I i ZONOM II) u godini u kojoj se podnosi zahtjev.* *Zahtjev za izdavanje dozvole podnosi se nadležnom upravnom odjelu za promet Grada Dubrovnika.* *Naknadu za izdavanje dozvole kao i uvjete potrebne za dobivanje dozvola za vozila utvrđuje gradonačelnik Grada Dubrovnika Zaključkom.* *U slučaju izvanrednog dovoza/odvoza materijala potrebnih za realizaciju određenih događaja ili manifestacija na otoku Lopudu potrebno je pred nadležnim upravnim odjelom Grada Dubrovnika ishodovati posebnu dozvolu.* *Naknadu i uvjete za izdavanje posebne dozvole propisati će gradonačelnik Grada Dubrovnika navedenim Zaključkom.* *Članak 162. d.**Parkiranje vozila, bicikla i ručnih kolica u Zoni I zabranjeno je u vremenu od 01. lipnja do 30. rujna.* *Sva vozila koja trajektom dovezu teret na otok, a nisu se uspjela isti dan vratiti na kopno zbog popunjenosti trajekta ili druge više sile, ne smiju se kretati otokom.*  *Članak 162. e.* *Nadzor nad provedbom ove Odluke obavljaju prometni i komunalni redari prema Zakona o sigurnosti prometa.**Članak 162. f.**Ako kao posljedica prometovanja vozila iz ove Odluke nastanu oštećenja kolnika (pucanje ili slijeganje betoniranih površina), korisnik je dužan oštećenja odmah popraviti i dovesti u prvobitno stanje.* *Članak 162. g.**Na ulazima u Zonu I i Zonu II nadležni upravni odjel za promet grada postavit će prometne znakove, sukladno važećim Pravilnikom o prometnim znakovima, signalizaciji i opremi na cestama.*  | Ne prihvaćaju se prijedlozi.Prometovanje u pješačkoj zoni na otoku Lopudu, odredbama predložene odluke, regulirano je u suradnji s Upravnim odjelom za promet sukladno važećim zakonskim propisima.  |
| 2. | Hrvatska udruga korisnika parkirališnih usluga  | Primjedbe na pojedinačne odredbe (članke) nacrta Odluke o komunalnom redu | I OPĆE ODREDBEČlanak 2Pojedini pojmovi u smislu ove Odluke imaju slijedeće značenje:*3. javna parkirališta su uređene javne površine koje se koriste za parkiranje motornih**vozila i/ili drugih cestovnih vozila s pripadajućom opremom na zemljištu u vlasništvu Grada Dubrovnika* Predložio bih da se u navedeni članak doda i sljedeći stavak:„Uređenje navedenih javnih površina je potrebno održavati u minimalno polugodišnjem razdoblju tj. i u kraćem vremenskom razdoblju, ukoliko navedene tehničke karakteristike ne udovoljavaju propisanima.“II UREĐENJE NASELJA1.2 Vanjski dijelovi zgradaČlanak 6.Vanjski dijelovi zgrada u vlasništvu fizičkih i pravnih osoba, u dijelu koji je vidljiv s površine javne namjene, moraju biti održavani i uredni.Vlasnik, korisnik, odnosno upravitelj zgrade dužan je neodržavane i neuredne vanjske dijelove zgrade obnoviti i održavati tako da se obnovljeni dijelovi zgrade uklapaju u cjeloviti izgled zgrade.Zabranjeno je djelomično uređivanje pročelja višestambenih zgrada, osim u slučaju kad višestambena zgrada ima više zasebnih ulaza, kada je dopušteno uređivanje pročelja za stanove koji pripadaju istom ulazu.Članka 8.Korištenje zgradom ne smije onemogućiti ili otežati korištenje javnim površinama, komunalnim objektima i uređajima.Vanjski uređaji i oprema izvan gabarita zgrade moraju biti postavljeni tako da ne ometaju sigurnost, prolazak pješaka, promet i ne smanjuju preglednost cestovnog prometa.Na prozorima, balkonima, terasama i drugim dijelovima zgrade, u pravilu se drži cvijeće i ukrasno bilje i to na način da ne ugrožava sigurnost ljudi i imovine.Zabranjeno je robu i ostale predmete koji se prodaju u poslovnoj prostoriji vješati na vrata, prozore, okvire ili pročelje zgrade gdje se poslovna prostorija nalazi.Zabranjeno je u Povijesnoj jezgri Grada postavljati prostirke – tepihe i podije (drveni, betonski ili od drugog materijala) na pločnik. S prozora, terasa, balkona, lođa, ograda i drugih vanjskih dijelova zgrade zabranjeno je istresati krpe, sagove i slično, bacati otpad, prolijevati vodu, cijediti vodu ili na drugi način onečišćavati javnu površinu.Zabranjeno je u otvore zgrada, na balkone, terase i sl. stavljati neprimjerene poruke odnosno sadržaje kojima se vrijeđa moral i osjećaji građana.Zabranjeno je u otvore zgrada, na balkone, terase i sl. stavljati poruke kojima se nešto reklamira, oglašava ili na bilo koji drugi način privlači pažnja građana.Zabranjeno je pisati, crtati, prljati, mehanički oštećivati, uništavati ili na drugi način devastirati vanjske dijelove zgrada.Članak 6 stavak 1 bi se trebao detaljnije definirati tj. ne ostaviti procjenu na osobnu percepciju osoba koje nemaju građevinsko obrazovanje. Također, obzirom na trenutačnu krizu, činjenicu da sam nedavno komunicirao s upravnim odjelima Grada Dubrovnika u svezi financiranja obnove vanjskih dijelova zgrada sredstvima iz EU fondova, ali bez povratnih informacija, trošak obnove može veliki broj starijih građana dovesti u financijske probleme (uvidom u proračun Domouprave Dubrovnik d.o.o. iznosi koje građani izdvajaju kao pričuvu se troše nepotrebno na održavanje same Domouprave – oko 700.000,00 kuna za 2020. godinu iznosi samo iznos javne nabave-stoga je obnova moguća isključivo kreditiranjem poslovne banke koji postaje obveza suvlasnika stambene zgrade).Članak 8. st 7 i 8 je iracionalan, jer na velikom broju pročelja postoje reklamni panoi (uglavnom financijskih institucija) za koje su vlasnici sklopili ugovore na određeni broj godina te bi se iste trebalo maknuti. Dojma sam da se ovaj stavak isključivo odnosi na transparente koji kritiziraju trenutačnu vlast (prvenstveno na transparente koje ističu vlasnici zgrada na cestovnom raskrižju Doma zdravlja Dubrovnik-najprometnijem raskrižju u Gradu Dubrovniku). Također, odnosi li se ova odredba i na natpise na poslovnim zgradama koje označavaju vlasništvo nad istom (Reiffeisien, Grawe) ili poslovnu jedinicu (Sanitat Dubrovnik, dentalne ordinacije i sl.)Vodoskoci, fontane, hidranti i slični objekti i uređajiČlanak 61.Na području Grada mogu se graditi i postavljati javni vodoskoci, javne fontane i slični objekti i uređaji koji svojim izgledom uljepšavaju okoliš.Tko određuje nedvosmisleno definiciju „uljepšavanja okoliša“?Nadstrešnice na stajalištimajavnog prometaČlanak 68..Vlasnik, odnosno korisnik kolodvorske zgrade, perona, sanitarnog uređaja i predprostora kolodvora te čekaonice, dužan ih je održavati urednima, čistima i ispravnima.Obzirom da je nadstrešnica na autobusnoj stanici u Ulici Iva Vojnovića (pokraj ugostiteljskih objekata) mjesecima bila statički oštećena, predložio bih definiranje i rokove za održavanje istih.5.2. Dezinsekcija i deratizacijaObzirom da se godinama u Dubrovniku ne rješava problem trovanja kućnih ljubimaca, ova Odluka bi isto mogla riješiti definiranjem nadležnosti i vođenja postupka osiguravanja javnih površina.III. NAČIN UREĐENJA I KORIŠTENJA POVRŠINA JAVNE NAMJENE I ZEMLJIŠTA U VLASNIŠTVU GRADA TE ODRŽAVANJE REDA NA TIM POVRŠINAMAPostavljanje ugostiteljskih terasa na površinama javne namjene i zemljištu u vlasništvu GradaČlanak 103.Površine javne namjene i zemljište u vlasništvu Grada mogu se dodijeliti na korištenje za postavljanje stolova, stolica, suncobrana i slično radi organiziranja otvorenih terasa, isključivo za obavljanje ugostiteljske djelatnosti.Zašto se namjena javnih površina ograničava isključivo na ugostiteljsku djelatnost?1.3.Postavljanje reklamnih predmeta na površinama javne namjene i zemljištu u vlasništvu GradaČlanak 107.Reklamni predmeti na površini javne namjene ili zemljištu u vlasništvu Grada svojim oblikom, materijalom, dimenzijama i bojama moraju se uklopiti u postojeće okruženje, ne smiju ugrožavati sigurnost prometa, niti zaklanjati postojeću prometnu signalizaciju.Reklamni predmeti se ne mogu postavljati na površine javne namjene ili zemljište u vlasništvu Grada unutar drvoreda, unutar skupine stabala, grmlja, živice, unutar parkova, trgova, dječjih igrališta i slično.Odnosi li se stavak 2. na reklamni pano postavljen na raskrižju Splitskog puta i Ulice Anice Bošković (smatram da je ometanje sigurnosti prometa i više nego evidentno)? Također, obzirom da je tadašnji zamjenik gradonačelnika grada Dubrovnika zadužen za komunalne poslove i gospodarstvo odobrio postavljanje reklamnog panoa, za kojeg nam je veći broj građana priopćio da isti smatraju smetnjom u prometu , definiranje nedvosmislenih tehničkih uvjeta za koje se smatra da osiguravaju sigurnost prometa bi bio pomak nabolje.III. KORIŠTENJE JAVNIH PARKIRALIŠTA, JAVNIH GARAŽA, NERAZVRSTANIH CESTA I DRUGIH POVRŠINA JAVNE NAMJENE ZA PARKIRANJE VOZILA, PRETOVARNA ZONA I PROMETOVANJE UNUTAR PJEŠAČKIH ZONAČlanak 152.Na parkirališnim površinama trebaju se horizontalnom i vertikalnom signalizacijom, sukladno propisima, posebno obilježiti rezervirana parkirališna mjesta za vozila osoba s invaliditetom koja imaju "znak pristupačnosti".Predložio bih da se u navedeni članak doda i sljedeći stavak te pravno osigura provedba istog: „ Na parkirališnim površinama trebaju se horizontalnom i vertikalnom signalizacijom, sukladno propisima, posebno obilježiti rezervirana parkirališna mjesta za majke sa djecom koja imaju „znak pristupačnosti“. Odobrenje za vozila koja smiju parkirati na rezerviranim parkirališnim mjestima izdaje Upravni odjel za obrazovane, šport, socijalnu skrb i civilno društvo, a ista se definira Odlukom o organizaciji i načinu naplate i kontrole parkiranja u Gradu Dubrovniku. Kontrolu na navedenim parkirališnim mjestima provodi prometno redarstvo Upravnog odjela za promet Grada Dubrovnika“.VIII.PRIJELAZNE I ZAVRŠNE ODREDBEČlanak 225.Vlasnicima klimatizacijskih uređaja u Povijesnoj jezgri Grada daje se rok prilagodbe od 5 godina u kojem vremenu moraju promijeniti sve klimatizacijske uređaje na način da iste ne budu vidljive s površine javne namjene.Grad Dubrovnik će u suradnji s Konzervatorskim odjelom i Zavodom za obnovu financirati projekt i postavljanje klimatizacijskih uređaja, a vlasnici će snositi troškove nabavke novih.Istekom roka od 5 godina svi klimatizacijski uređaji koji ne budu usklađeni s gradskim projektom biti će uklonjeni, a vlasnici prekršajno kažnjeni.Svi vremenski rokovi su predugo vremensko razdoblje, zašto se isto ne ograniči na 2 (dvije) godine? Također, zašto Grad Dubrovnik financira bilo kakvo postavljanje (navedeno u članku 225. stavak 2), a vlasnici nekretnina samo cijenu uređaja (može li se definirati da se vlasnike nekretnina koji su građani Dubrovnika te žive unutar gradskih zidina, u ovom slučaju financijski podupre? A vikend- vlasnike, i one koji na adresi nekretnine nemaju prebivalište (vjerojatno istu koriste u turističke namjene), obveže na promjenu unutar 1 (jedne) godine i financiranje u potpunosti o njihovom trošku?  | Ne prihvaća se.Održavanje javnih prometnih površina obavlja se sukladno Programu održavanja komunalne infrastrukture koji se donosi krajem tekuće godine za narednu kalendarsku godinu. Isti se donosi u vrijeme donošenja proračuna Grada Dubrovnika.Ne prihvaća se.Održavanje fasada je obveza vlasnika/suvlasnika zgrade i koje se financira sredstvima pričuve.Postavljenja reklamnih predmeta uređeno je odredbama Odluke o reklamiranju na području Grada Dubrovnika.Javni vodoskoci, javne fontane i slični objekti i uređaji postavljaju se u prostoru sukladno idejnim rješenjima i izvedbenim projektima.Ne prihvaća se.Trovanje kućnih ljubimaca je Kaznenim zakonom određeno kao kazneno djelo.Dezinsekciju i deratizaciju na području Grada Dubrovnika obavlja ovlašteno društvo Sanitat d. o. o. Dubrovnik.Zakup javnih površina uređeno je odredbama Odluke o zakupu javnih površina.Grad Dubrovnik nije do sada zaprimio niti jedan podnesak od strane Policijske uprave Dubrovačko-neretvanske županije o ugroženosti sigurnosti prometa na cestama Grada Dubrovnika.Ne prihvaća se.Upotreba znaka „znak pristupačnosti“ regulirano je predloženim odredbama Odluke sukladno zakonskim propisima, kao i podzakonskim aktima iz područja sigurnosti prometa na cestama.Ne prihvaća se.Cilj je uklanjanje klima uređaja s pročelja zgrada i postavljanje istih na način da ne budu vidljivi, što se želi postići u suradnji sa Zavodom za obnovu Dubrovnika. |
| 3. | Srđan Todorović | Načelni prijedlog | Izlazi kuhinjskih napa po povijesnoj jezgri (u stv. bilo gdje) – zabranite izlaze napa na prozorima (ili iznad vrata) ugost. objekata, a tako posljedično, pod prozore stanara u zgradi, koji žive iznad ugost. objekta. | Ne prihvaća se.Postavljanje, primjerice, (nije iz prijedloga sudionika razvidan način rješavanja tehničkog pitanja) visokih ili sličnih izlaza (odvodnih cijevi ili dimnjaka) na fasade zgrada u povijesnoj jezgri svakako bi narušavalo izgled fasada u povijesnoj cjelini Grada.  |
| 4.  | Božo Pulić i Dubravka Ivelja | Primjedbe na članke 157., 158., 164. i 165. predložene Odluke o komunalnom redu | 1. Pretovarna zona članak 157.Ovdje treba promijeniti broj čestice zemlje 1660 K.O Dubrovnik, jer je po novoj izmjeri broj čestice zemlje 5124 K.O DubrovnikPrilog : izvod iz katastarskog plana za pretovarnu zonu.2.Članak 158.**Ovdje treba izbaciti rečenicu da se posebnim vozilima zabranjuje prometovanje između 7:30 i 8:00 sati.**Obrazloženje: Ovdje možemo kazati na koji način mi vozimo ulicom od Dominika kada je sezona i gužva. Svaki koncesinar ima koncesiju na 4 (četiri) elektrovozila. Te ujutro u 6:00 sati 3( tri) elektrovozila sa prikolicama se spuštaju u grad, i oni se više ne vraćaju u pretovarnu zonu, nego ostaju kod Kneževa Dvora i katedrale. 4 (četvrto) elektrovozilo dovozi prikolice sa robom te vrši razmjenu prikolica ostavlja pune sa robom a kači prazne prikolice koje potom odvozi do pretovarne zone na utovar robe.Ostala vozila kače pune prikolice te razvoze robu po gradu. Na ovaj način rada mi smo u veliko smanjili prometnu gužvu ulicom od Dominika jer prometuje samo jedno elektrovozilo po koncesionaru.U ovo vrijeme od 7:30 do 10:00 sati u pretovarnu zonu je najveći priljev roba i materijala za gradsku jezgru, što znači da baš u to vrijeme je potrebno najviše prikolica i elektrovozila da se što više preveze robe do 10:00 sati , kada već počnu dolaziti veće grupe turista sa vodičima.Nadalje se može zaključiti da ste u **članku 164.** ovoga pravilnika dozvolili motornim vozilima ulazak u Grad samo ponedjeljkom, srijedom i petkom, što i iz ovoga proizlazi da će veći dio roba i materijala se pretočiti na pretovarnu zonu te samim tim povećati prevoz elektrovozilima i karićima.Najveća prometna gužva u ulici Od Dominika se stvori kada u 7:30 sati krenu izlaziti motorna vozila van Grada a tada počnu ulaziti motorna vozila od: čistoće, evotv, Hrvatske pošte, građevinska tvrtka Qvelin, vozila fine, vozila zaštitarskih grupa, te ostala osobna vozila koja imaju stalnu dozvolu za ulazak u Grad.Kamioni od čistoće u to vrijeme parkiraju kamion te utovaraju smeće u ulici Od Dominika na dnu skalina od Dominikanaca. Na taj način se smanji prostor za izlazak kamiona iz Grada, te se stvori prometni čep. Naravno stvoru se čepovi i kod komunalnog redarstva te samim tim se oteža prohod pješacima i đacima.Ovdje se mora napomenuti da elektrovozila sa prikolicama ne prelaze gabarite od 1 metra i oni su jako pokretljivi te imaju dobar manevarski prostor te se mogu skloniti u vrlo malom prostoru.**Te mislimo da je van svake pameti tražiti crnu ovcu u elektrovozilima i zaustavljati njihov rad u najvećem priljevu roba i materijala pored toliko mnogobrojnih motornih vozila koja prelaze sve gabarite i težinu. Međutim već ako se inzistira na zaustavljanju elektrovozila zbog đaka, onda neka se zaustavu sva motorna vozila osim vozila hitne pomoći i vatrogasaca .Tako da se ne lome koplja samo preko karićara i da smo mi jedini krivci za gužvu u tom vremenskom periodu.**Pošto ovaj posao dostave roba za staru gradsku jezgru radimo dugi niz godina, pa valjda mi znamo najbolje naš posao, nego netko drugi koji ne vrši dostavu i nije svaki dan na Pločama i Gradu od 5:00 do 19:00 sati.Već 15 godina radimo ovaj posao i vozimo u jutarnjim satima od 5:00 do 10:00 sati, te nije do sada nikada bilo većih problema i ne daj bože ozljeda pješaka. Pa jako je čudno zašto nas treba zaustavljati.**Ako ovakav pravilnik stupi na snagu napravit će te nam veliku štetu i dovestit u pitanje dali ćemo uopće moći više poslovati sa dostavom za gradsku jezgru te ćemo morati zatvoriti naše obrte za ovu vrstu djelatnosti.**3. Članak 165.**Ovdje treba promjeniti sljedeće stavke ovog članka:****- u vremenu od 5:00 do 10:00 sati i od 17:00 do 19: 00 sati - 4 elektrovučna vozila s najviše 3 (tri) prikolice po koncesionaru.****- u vremenu od 10:00 do 17:00 sati - 1 elektrovučno vozilo s 1 prikolicom po koncesionaru.****Prometovanje iz članka 165. odobrit će se elektrovučnim prijevoznim sredstvima i ulicama Od Puča i Široke od 5:00 do 19:00 sati, te iz Bunićeve poljane na Gundulićevu poljanu samo od 5:00 do 9:00 sati.****Prometovanje radi opskrbe mesnice odobrit će se elektrovučnim prijevoznim sredstvima iz Bunićeve poljane na Gundulićevu poljanu samo utorkom i četvrtkom u vremenu od 17:00 do 19:00 sati.****Ovdje treba izbaciti sljedeći stavak ovog članka:****Zabranjeno je prometovanje elektrovučnim vozilima u vremenu od 7:30 do 8:00 sati. - izbaciti ovaj stavak.**Obrazloženje:Ako zaustavite rad od 7:30 do 8:00 sati i ne dozvolite rad sa više prikolica u vremenu od 5:00 do 10:00 sati i od 17:00 do 19:00 sati mi imamo pored već navedenih problema sljedeće probleme.Kada nam dođe dvije palete svježe ribe po 400kg svaka vrijednosti cca:5.000,00 eura, zatim svježe povrće i voće, svježe meso i piletina, smrznuti sladoled i svježi kolači i druga kvarljiva roba. Po ovome pravilniku mi trebamo čekati pola ure da bi nastavili radit sa jednim elektrovozilom i jednom prikolicom , **a robe kvarljive ima pet prikolica koja već stoji na suncu i temperaturi većom od 30 stupnjeva pola ure zabrane rada. Za odvestit jednu prikolicu ribe te raznijeti po ugostiteljskim lokalima i vratiti se po drugu prikolicu potrebno je 2(dva) sata.**Pa se postavlja pitanje kada će se odvesti sljedeće 4(četiri) prikolice kvarljive robe koja stoji na Pločama već 2:30 sata na + 35C. Poslodavci zovu kad će riba doći jer je treba očistit za objed a dobavljači zovu zašto nije riba isporučena.Postavlja se sljedeće pitanje tko će robu platit kada se ona pokvari a pošto smo mi robu preuzeli mi za nju odgovaramo.Ovdje želimo ukazati stvarno stanje na terenu kako je životnom iskustvu a kojega mi jedino radimo i svaki dan sa njime živimo.Ovo iskustvo sa dostavom robe ne mogu poznavati razni pročelnici ureda, komunalni redari i drugi zaposlenici Grada Dubrovnika bolje od nas samih koji svaki dan to obavljamo.Nadalje što se tiče ulice Od Puča ona je nama važnija nego stradun jer je u njome puno raznih trgovina i ugostiteljskih lokala koje trebamo opskrbljivati. I zato bi bilo dobro da nam se dozvoli prometovanje u istom vremenskom periodu kao što tražimo ovim dopisom.Što se tiče Gundulićeve poljane tamo se štandovi ne počnu postavljati prije 9:00 sati, a i neki ugostiteljski lokali ne otvaraju prije 9:00 sati pa je moguće prometovati do 9:00 sati jer je tu Konzum koji zahtjeva puno namirnica i drugih roba koja nekad i zakasne.Opskrba mesnice na Gundulićevoj poljani je potreban još jedan dan u tjednu radi padanja nekad državnoga ili crkvenog praznika na taj dan četvrtkom.Ovdje bi vam još htjeli ukazati da svi lokali, trgovine, suvenirnice i pekare ne otvaraju svoja vrata prije 7:00, 8:00, i 9:00 sati. Te samim time je nemoguće ostavljati kvarljivu i drugu robu ispred vrata lokala radi kučaka, mačaka i kradljivaca.I na kraju ovoga dopisa bi zamolili gradsku upravu da poslušaju struku i nas koncesionare koji svaki dan obavljamo dostavu za gradsku jezgru te koji živimo sa građanima Grada i poslodavcima te sa njima svakodnevno komuniciramo. | Ne prihvaća se.Prostor pretovarne zone na Pločama je određen (prostorno definiran) veličinom i oblikom čest. zem. 1660 k. o. Dubrovnik (stara izmjera).Ne prihvaćaju se prijedlozi:Prometovanje u pješačkoj zoni u povijesnoj jezgri grada dostavnim vozilima regulirano je u suradnji s nadležnim upravnim odjelima Grada Dubrovnika, sukladno traženjima sa sastanka, održanog između gradonačelnika grada Dubrovnika i predstavnika koncesionara. |
|  |

|  |  |
| --- | --- |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. |
| **Tko je i kada izradio izvješće o provedenom savjetovanju?** | Ime i prezime:Marita Daničić, dipl. iur. | Datum:10. srpnja 2020. |